
RAPORT

asupra proiectului de Lege privind înfiinţarea Institutului Revoluţiei române din decembrie 1989

Proiectul de Lege privind înfiinţarea Institutului Revoluţiei române din decembrie 1989 (P.L.X. 605/2004) a fost transmis, în procedură de urgenţă, Comisiei pentru cultură, arte, mijloace de informare în masă, cu adresa nr. 605/13.10.2004, Comisia pentru cultură, arte, mijloace de informare în masă fiind sesizată în fond. Proiectul de Lege a fost trimis, spre avizare, Comisiei juridice, de disciplină şi imunităţi, Comisiei pentru buget, finanţe şi bănci, Comisiei pentru învăţământ, ştiinţă, tineret şi sport şi Comisiei pentru muncă şi protecţie socială. Comisia a primit toate aceste avize, care au fost favorabile, pentru forma prezentată. 

Proiectul de Lege a fost adoptat de Senat, în şedinţa din 7 octombrie 2004. Proiectul de Lege face parte din categoria legilor ordinare, potrivit prevederilor art. 73 din Constituţia României. 

Proiectul de Lege a fost dezbătut în şedinţa Comisiei din ziua de 20 octombrie 2004. 

Proiectul de Lege este de competenţa decizională a Camerei Deputaţilor.

La lucrările Comisiei au fost prezenţi 18 deputaţi, din totalul de 20 membri ai Comisiei.


Raportul Comisiei a fost adoptat cu majoritatea voturilor celor prezenţi în sală în momentul votării (10 voturi pentru şi 1 vot contra).


În urma dezbaterii, Comisia pentru cultură, arte, mijloace de informare în masă propune adoptarea proiectului de Lege privind înfiinţarea Institutului Revoluţiei române din decembrie 1989, cu amendamentele anexate.

PREŞEDINTE,
                                  SECRETAR,







    
Mihai Adrian MĂLAIMARE 

 Ileana STANA IONESCU
      


    Consilier, 




    Expert,

    Virgil Ştefan NIŢULESCU 

           Cristina DAN

Comisia pentru cultură, arte, 
mijloace de informare în masă 

A M E N D A M E N T E   A D M I S E

la proiectul de Lege privind înfiinţarea Institutului Revoluţiei române din decembrie 1989

Nr.

crt.
Text iniţial
Textul propus 

(autorul amendamentului)
Motivarea amendamentelor propuse
Camera decizională

0
1
2
3
4

1. 
Art. 3.  – …

1. …

a) solicită şi achiziţionează – contra cost, prin transfer sau ca donaţie – orice mărturie, publicaţie ori document al Revoluţiei Române sau despre aceasta;
Art. 3 punctul 1 lit. a) se modifică şi va avea următorul cuprins:

a) solicită şi achiziţionează contra cost, respectiv, primeşte prin transfer sau ca donaţie, orice mărturie, publicaţie ori document al Revoluţiei române sau despre aceasta;

(Amendament propus de Comisie)
Pentru eliminarea unei erori materiale, denumirea institutului fiind, în restul legii, al „Revoluţiei române…“ şi pentru o mai mare claritate în exprimare.
Camera Deputaţilor

2. 
Art. 3.  – …

2. …

c) sistematizează din punct de vedere tematic şi problematic, după rigori ştiinţifice consacrate, fondul documentar şi arhivistic pe care-l constituie în legătură cu desfăşurarea Revoluţiei române;


Art. 3 punctul 2 lit. c) se modifică şi va avea următorul cuprins:

c) sistematizează, din punct de vedere tematic şi problematic, după rigori ştiinţifice, fondul documentar şi arhivistic pe care îl constituie în legătură cu desfăşurarea Revoluţiei române;

(Amendament propus de d-nul deputat Mihai Adrian Mălaimare)
Pentru eliminarea unei exprimări tautologice şi din motive de tehnică legislativă.
Camera Deputaţilor

3.     
Art. 3.  – …

3. …

a) finanţează editarea şi reeditarea, tipărirea şi publicarea – sub genericul „Caietele revoluţiei“ – a unor memorii, cărţi, studii, articole, corespondenţă, memorie fotografică şi video, colecţii de documente, albume fotografice, privitoare la Revoluţia română;


Art. 3 punctul 3 lit. a) se modifică şi va avea următorul cuprins:

a) finanţează editarea şi reeditarea, tipărirea şi publicarea, pe orice tip de suport, a unor memorii, cărţi, studii, articole, colecţii de documente  scrise, fotografice şi audiovizuale, privitoare la Revoluţia română;

(Amendament propus de d-nul deputat Mihai Adrian Mălaimare)
Pentru o exprimare acoperitoare, ţinând cont de obiectul de activitate al Institutului.
Camera Deputaţilor.

